Document ID: /fineweb-2-swissfilter-quality_10-filterrobots/filtered/01798.jsonl.gz/665

Mer hend ös am halbi 7nii im Ochse z’Stää troffe ond de abtrettend Präsident het alli begrüesst. Nochem Johresbricht vom Präsident, Aktuar und vom Musikalische Leiter, hemer 8 Ustrett möse verzeichne. Au e Neumitglied isch eistimmig ufgno worde. Hansueli, herzlich willkomme bide Dorfnarre!! Nochene sömer zude Wahle cho. Ösen langjöhrige Präsident, de Christian ond d’Kassierin d’Nadine gend s’Ämtli wiiter. D’Marcella als neui Präsidentin und d’Amalia als Kassierin sönd eiistimmig gwählt worde!! Natürli hets au Ehrige ge. De Reto und d’Nadine sönd scho 10 Johr bide Dorfnarre debii. Zum Schluss het de Christian vo ös no es Ahdenke öberchoo. Nomol herzliche Dank, fö din super Job als Präsident.